Azam TV ni kampuni ya matangazo ya televisheni iliyopo nchini Tanzania na inayomilikiwa na mfanyabiashara Saidi Salim Bakhresa. Kampuni ilianzishwa mwaka 2013 jijini Dar es Salaam, Tanzania. Makao makuu yake yapo Tazara, barabara ya Nyerere. Kampuni hiyo inarusha matangazo yake katika nchi za Afrika mashariki na ya kati (Tanzania, Kenya, Uganda, Rwanda, Malawi n.k.). Kupitia king'amuzi chake kimesheheni chaneli kutoka nchi mbalimbali ulimwenguni katika vipengele kama chaneli za watoto, wanyama, michezo, habari, miziki n.k. pia kuna chaneli za redio.